SL
8.9.2023
Uradni list Evropske unije
L 222/133
(28) v točki 6.2.4.2 se točki 1 in 2 nadomestita z naslednjim: „(1) Pregled projektiranja za oceno medtirne razdalje se izvede na podlagi izračunov, ki jih opravi upravljavec infrastrukture ali naročnik na podlagi specifikacije iz indeksa [3] Dodatka T.
Nazivna medtirna razdalja se preveri na trasi proge, pri čemer se razdalje ugotavljajo vzporedno s horizontalno ravnino.
Mejna vrednost namestitvene medtirne razdalje se preveri glede na polmer in zadevno nadvišanje.
(2) Po končani gradnji pred začetkom obratovanja se preverijo medtirne razdalje na kritičnih mestih, kjer je razlika do izračunane mejne vrednosti namestitvene medtirne razdalje, kot je opredeljena v skladu s specifikacijo iz indeksa [3] Dodatka T, manjša od 50 mm.“; (29) v točki 6.2.4.4 se doda naslednja točka 3: „(3) Pri gradnji pred začetkom obratovanja se za pregled najmanjšega horizontalnega loka zavoja ocenijo vrednosti meritev, ki jih predloži vložnik ali upravljavec infrastrukture.
Upoštevajo se pravila o prevzemu del, ki jih določi upravljavec infrastrukture.“; (30) točka 6.2.4.6 se nadomesti z naslednjim:
„6.2.4.6 Ocena konstrukcijsko določenih vrednosti za ekvivalentno koničnost Ocena konstrukcijsko določenih vrednosti za ekvivalentno koničnost se izvede na podlagi izračunov, ki jih opravi upravljavec infrastrukture ali naročnik na podlagi specifikacije iz indeksa [5] Dodatka T.“; (31) točka 6.2.4.10 se nadomesti z naslednjim:
„6.2.4.10 Postopek ocenjevanja obstoječih konstrukcij
(1)
Ocena obstoječih konstrukcij glede na zahteve iz točke 4.2.7.4(3)(b) in (c) se opravi na podlagi ene od naslednjih metod: (a) preveri se, ali so vrednosti EN-kategorij prog v kombinaciji z dovoljenimi hitrostmi, ki so bile objavljene ali naj bi bile objavljene, na progah, na katerih so te konstrukcije, v skladu z zahtevami iz Dodatka E; (b) preveri se, ali so vrednosti EN-kategorij prog v kombinaciji z dovoljenimi hitrostmi, določenimi za mostove ali projekt, ali alternativne zahteve, določene z LM71 in faktorjem alfa (α) za P1 in P2, v skladu z zahtevami iz Dodatka E; (c) preveri se, ali prometne obremenitve, določene za te konstrukcije ali projekte, izpolnjujejo minimalne zahteve iz točk 4.2.7.1.1, 4.2.7.1.2 in 4.2.7.2.
Pri pregledu vrednosti faktorja alfa (α) glede na točki 4.2.7.1.1 in 4.2.7.2 je treba preveriti samo, ali je vrednost faktorja alfa (α) v skladu z vrednostjo faktorja alfa (α), navedeno v preglednici 11; (d) če je zahteva za obstoječi most določena s sklicevanjem na konstrukcijsko določen obremenitveni model HSLM iz Dodatka E, se ocena obstoječega mostu opravi po eni od naslednjih metod: — s preverjanjem specifikacij za projektiranje obstoječega mostu, — s preverjanjem specifikacij dinamičnega ocenjevanja, — s preverjanjem objavljene nosilnosti obstoječega mostu v registru infrastrukture (RINF) za parameter 1.1.1.1.2.4.2 (Skladnost struktur z obremenitvenim modelom za visoke hitrosti (High Speed Load Model – HSLM)); (e) kadar je zahteva za obstoječi most določena s sklicevanjem na alternativne zahteve glede dinamične obremenitve (opomba 8 k Dodatku E), se ocena obstoječega mostu opravi tako, da se specifikacije dinamičnega ocenjevanja za te alternativne zahteve glede obremenitve primerjajo z zahtevami iz opombe 8 k Dodatku E.